Cynanchum

Cynanchum acutum

Cynanchum er ei planteslekt i gravmyrtfamilien.

Plantene er halvbusker og flerårige urter med melkesaft, og mange har en kraftig jordstengel. Noen er klatreplanter, mens andre har opprett vekst. Bladene er motsatte, eller mer sjeldent kransstilte. Blomstene er tvekjønnede, femtallige, samkronede og radiærsymmetriske med bikrone. Frukten er en belgkapsel med mange hårete frø.

Ifølge The Plant List er det 283 arter i slekta Cynanchum. Artene er utbredt i de fleste varme eller varmt tempererte strøk. Fram til 1990-tallet omfattet slekta mange flere arter, men de er nå skilt ut i Funastrum, Orthosia, Pentarrhinum og Vincetoxicum. De fleste europeiske artene ble flyttet til Vincetoxicum, og den eneste arten i Europa nå er Cynanchum acutum.

Referanser

Eksterne lenker 
 

Gravmyrtfamilien
Planter formelt beskrevet av Carl von Linné
Planter formelt beskrevet i 1753